stanford-oval/wikipedia huggingface dataset:
Okasirkat

| Okasirkat |
| --- | --- |
 Rantaokasirkka (Tetrix subulata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Suorasiipiset Orthoptera
Alalahko::  Caelifera
Osalahko::  Acrididea
Yläheimo::  Tetrigoidea  Rambur, 1838
Heimo::  Okasirkat Tetrigidae  Rambur, 1838
Alaheimot
 Batrachideinae  Cladonotinae  Discotettiginae  Lophotettiginae  Metrodorinae  Scelimeninae  Tetriginae  Tripetalocerinae 
Katso myös
   Okasirkat Wikispeciesissä   Okasirkat Commonsissa 
Infobox OKNimi-testi OK: 
Okasirkat (Tetrigidae) on varsinaisia heinäsirkkoja läheisesti muistuttava hyönteisheimo. Siihen kuuluu maailmanlaajuisesti 250 suvussa yhteensä noin 1 500 lajia. Useimmat lajit ovat trooppisia.
Okasirkat ovat pieniä, vain noin senttimetrin pituisia, harmaanruskeita hyönteisiä. Keskeisenä tuntomerkkinä okasirkkojen keskiruumis on selkäpuolelta voimakkaasti pidentynyt ja jatkuu terävänä kilpenä takaruumiin kärkeen asti. Etummainen siipipari on surkastunut tai puuttuu, mutta takasiivet toimivat lentämisessä. Okasirkat ovat kuuroja eivätkä ne siritä lainkaan. Suuri osa lajeista elää veden läheisyydessä ja monet kykenevät uimaan sekä tarvittaessa jopa sukeltamaan.
Okasirkat talvehtivat täysikasvuisina. Varsinaisista keski- ja syyskesän heinäsirkoista poiketen okasirkkoja esiintyy myös keväällä sekä loppusyksystä.
Lajit Suomessa

Suomessa okasirkkoja esiintyy viisi lajia. Ne kaikki kuuluvat sukuun Tetrix. Suomen lajiston uhanalaisarvioinnissa 2019 lapinokasirkka luokiteltiin vähäisten havaintojen vuoksi puutteellisesti tunnetuksi. Sama status sillä on myös vuonna 2016 julkaistussa koko Euroopan suorasiipislajiston uhanalaisarvioinnissa.
Nummiokasirkka Tetrix bipunctata
Lapinokasirkka Tetrix fuliginosa (DD, puutteellisesti tunnettu)
Rantaokasirkka Tetrix subulata
Sarviokasirkka Tetrix tenuicornis
Lännenokasirkka Tetrix undulata
Näyttely

Pariisin maailmannäyttelyn pääportti vuonna 1900
Näyttely on yleisötilaisuus, joka kerää ihmisiä yhteen paikkaan tutustumaan johonkin kokonaisuuteen. Näyttelyssä voi olla esillä esimerkiksi taidetta, minkä tahansa museon erikoiskokoelma tai vaikkapa postimerkkejä.
Historiaa

Ensimmäiset uudenaikaiset näyttelyt toteutettiin Euroopassa 1700-luvulla. Ne olivat taidenäyttelyitä tai taiteelle läheisten teollisuusalojen näyttelyjä. Sittemmin näyttelyt laajentuivat niin, että ne lopulta sulkivat piiriinsä koko taloudellisen ja yhteiskunnallisen elämän. Näyttelyillä oli alun perin etupäässä opettava ja herättävä tarkoitus. Sittemmin näyttelyt ovat muuttuneet myös myynti- ja huvittelutilaisuuksiksi.
Suomessa pantiin toimeen ensimmäinen teollisuus­näyttely vuonna 1876 Helsingissä. Ensimmäinen yleinen kansainvälinen näyttely oli Lontoon maailmannäyttely vuonna 1851.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen museoliiton julkaisema näyttelykalenteri (Arkistoitu – Internet Archive)
Japanilais-englantilaisen näyttelyopaskirjan kansi vuonna 1910
Oscar Nelson

Oscar Nelson on uruguaylainen tangolaulajana tunnetuksi tullut muusikko. Hän on esiintynyt myös duona kahden muun tangolaulajan, Roberto Mairan ja Miguel Gadean kanssa. Tangon uruguaylainen suurmies on myös Nelson Piná. Suomessa Oscar Nelson on tullut tunnetuksi erityisesti Sami Yaffan tutkimusten perusteella. Oscar Nelsonin merkitys on pitkälti siinä, että hän osoittaa, että Argentiina ei ole ainoa tangon syntymämaa, vaan Uruguaylla on myös suuri merkitys asiassa.
Oscar Míguez

| 0 | 1 | 2 |
| --- | --- | --- |

Henkilötiedot
Koko nimi: Óscar Omar Miguez
Syntymäaika: 5. joulukuuta 1927
Syntymäpaikka: Uruguay
Kuolinaika: 19. elokuuta 2006
Pelipaikka: Hyökkääjä
Seurat
| Vuodet | Seura | O (M) |
| 1948–1959   ? – ? | Peñarol   Sporting Cristal |  ? (?)   ? (?) |
Maajoukkue
| 1950–1958 |  Uruguay | 39 (27) |
 Seurajoukkueuran tilastot kattavat vain kansalliset sarjat.
Oscar Míguez (5. joulukuuta 1927 – 19. elokuuta 2006) oli uruguaylainen jalkapalloilija. Hän edusti Uruguayta Brasilian sekä Sveitsin MM-kisoissa voittaen maailmanmestaruuden 1950. Hän pelasi MM-kisoissa yhteensä 7 ottelua tehden 8 maalia. Míguez oli Uruguayn 1. divisioonan paras maalintekijä vuosina 1948 sekä 1949.
Oscar Moglia

| Mitalit | Mitalit | Mitalit |  |
| --- | --- | --- | --- |
|  Oscar Moglia |  Oscar Moglia |  Oscar Moglia |  |
Maa:   Uruguay
Miesten koripallo
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 |  |  |
| Etelä-Amerikan-mestaruuskilpailut  | Etelä-Amerikan-mestaruuskilpailut  | Etelä-Amerikan-mestaruuskilpailut  |  |
|  Kultaa | Uruguay 1953 |  |  |
|  Kultaa | Kolumbia 1955 |  |  |
|  Hopeaa | Chile 1958 |  |  |
Oscar Aldo Moglia Eiras (1. helmikuuta 1935 Montevideo – 8. lokakuuta 1989) oli uruguaylainen koripalloilija ja olympiamitalisti.
Moglia saavutti Uruguayn koripallomaajoukkueen pelaajana olympiapronssia Melbournesta 1956. Hän edusti maata myös vuosien 1954 ja 1967 MM-kilpailuissa. Vuonna 1954 hän oli 18,7 pisteen keskiarvollaan MM-turnauksen korikuningas.
Oscar Martel

Oscar Martel (helmikuu 1848 L'Assomption – 1924 Chicago) oli kanadalainen viulisti ja musiikkipedagogi. Hän voitti ensipalkinnon jousikvartettikategoriassa Liègen kuninkaallisessa konservatoriossa vuonna 1870. Hänen opettajiensa joukossa olivat hänen isoisänsä Pierre Martel, Jules Hone ja Henri Vieuxtemps. Kriitikot vertasivat häntä aikansa suurimpiin viulisteihin. Muun uransa ohessa Martel myös teki lukuisia viulusävellyksiä, jotka ovat jääneet julkaisemattomiksi. Hän kuoli tapaturmaisesti kaasuvuodon seurauksena.
Otto Tikka

| Otto Tikka> Henkilötiedot |
| --- | --- |
Syntynyt: 26. kesäkuuta 1990 (ikä 34)  Suomi
Salibandyn pelaaja
Pelipaikka:  puolustaja
Seura:  Happee
Pituus:  186
Paino:  80
| Urheilijan ura> Junioriseurat |
| --- | --- | --- | --- |
: Happee
Maajoukkue
|  |  Suomi |  |  |

Otto Tikka (s. 26. kesäkuuta 1990) on suomalainen salibandyn pelaaja, pelipaikaltaan puolustaja. Hän edustaa kaudella 2013–2014 Salibandyliigassa pelaavaa jyväskyläläista Happeeta.
Suomen maajoukkueessakin useaan otteeseen pelannut, hyökkäävänä puolustajana tunnettu Tikka omaa yhden maailman kovimmista laukauksista.
Numana

| Numana |
| --- | --- |
 Numanan vanhakaupunki sijaitsee kukkulalla.
 Numana
 Koordinaatit: 43°31′N, 13°37′E 
Valtio:   Italia
Alue:  Marche
Maakunta:  Ancona
Pinta-ala:  
 – Kokonaispinta-ala:  10,94 km²
Korkeus:  0–115 m
Väkiluku (31.12.2015):  3 775
 – Väestötiheys:  345 as./km²
Infobox OKVirheellinen NIMI-arvo: 
Numana on kunta Anconan maakunnassa Marchen hallintoalueella Keski-Italiassa Adrianmeren rannalla. Numanan satamasta pääsee reittiveneellä Portonovon lahdelle, mikä on suosittu vapaa-ajanviettopaikka.
Aiheesta muualla

Kuvia tai muita tiedostoja aiheesta Numana Wikimedia Commonsissa
Anconan maakunta
Agugliano | Ancona | Arcevia | Barbara | Belvedere Ostrense |  Camerano | Camerata Picena | Castelbellino | Castelfidardo | Castelleone di Suasa |  Castelplanio |  Cerreto d’Esi | Chiaravalle |  Corinaldo | Cupramontana | Fabriano |  Falconara Marittima | Filottrano | Genga | Jesi | Loreto | Maiolati Spontini | Mergo | Monsano | Monte Roberto | Monte San Vito | Montecarotto | Montemarciano | Morro d’Alba | Numana | Offagna | Osimo | Ostra | Ostra Vetere | Poggio San Marcello | Polverigi | Rosora | San Marcello | San Paolo di Jesi |  Santa Maria Nuova | Sassoferrato | Senigallia | Serra San Quirico | Serra de’ Conti | Sirolo | Staffolo | Trecastelli
Osuuspankintalo (Tampere)

| Osuuspankintalo> Kansallis-Osake-Pankin talo |
| --- | --- |
 Osuuspankintalon julkisivua vuonna 2017.
Osoite:  Kauppakatu 4
Sijainti:  Tammerkoski, Tampere
Koordinaatit:  61°29′54″N, 23°45′30″E
Rakennustyyppi:  liike- ja toimistorakennus
Valmistumisvuosi:  1910
Suunnittelija:  Vilho Penttilä (muutokset Bertel Strömmer)
Rakennuttaja:  Kansallis-Osake-Pankki
Omistaja:  Peab
Julkisivumateriaali:  graniitti, rappaus
Kerrosluku:  5
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Osuuspankintalo (alun perin Kansallis-Osake-Pankin talo) on arkkitehti Vilho Penttilän suunnittelema, vuonna 1910 valmistunut pankkirakennus, joka sijaitsee Tampereen keskustassa osoitteessa Kauppakatu 4. Talon rakennutti toimipaikakseen Kansallis-Osake-Pankki. Vuonna 1938 se muutti muihin tiloihin ja myi kiinteistön Tampereen Seudun Osuuskassalle, josta myöhemmin tuli Tampereen Seudun Osuuspankki. Nykyään talon omistaa rakennusyhtiö Peab.
Arkkitehtuuri

Talo oli alkuaan kolmikerroksinen, ja se edusti kansallisromanttista tyyliä niin ulkoa kuin sisältäkin. Keskellä pääjulkisivua kohosi korkea vuolukivillä verhottu torni. Vuonna 1940 talon länsipäätyyn osui talvisodassa pommi, joka hajotti tornin ja vaurioitti kaikkia kerroksia. Korjaustyöt vaikuttivat huomattavasti rakennuksen myöhempään ulkoasuun: 1950-luvulla talo korotettiin viisikerroksiseksi, mikä toi siihen piirteitä senaikaisesta liikerakentamisesta. Korotuksen suunnitteli arkkitehti Bertel Strömmer.
Viidennestä kerroksesta tehtiin sisäänvedetty.
Alkuperäisestä pääjulkisivusta ovat enää jäljellä lähinnä toisen ja kolmannen kerroksen graniittiset lohkomaiset pinnat. Myös porttikäytävän pielissä on säilynyt kiveen hakattuja jugendtyylisiä koristeita. Pankin sisätilat on nykyaikaistettu, eikä alkuperäisiä rakenteita juurikaan ole näkyvissä. Pankkisalin päätyä koristaa kuitenkin edelleen taiteilija Joseph Alasen seinämaalaus Elonkorjuu, joka oli osa vanhaa sisustusta.
Osuuspankintalon julkisivut ja pankkisali on suojeltu asemakaavalla. Suojelumerkinnän mukaan kyseessä on ”rakennustaiteellisesti ja kulttuurihistoriallisesti arvokas sekä kaupunkikuvan säilymisen kannalta tärkeä rakennus”, jota ei saa purkaa.
Rakennuksen alkuperäinen ilme.
Oppstrynin kirkko

| Oppstrynin kirkko Oppstryn kyrkje |
| --- | --- |
 Kirkko vuonna 2012.
Sijainti:  Stryn, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1863
Suunnittelija:  Jacob Wilhelm Nordan
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Oppstrynin kirkko (norj. Oppstryn kyrkje) on Strynin kunnassa Vestlandin läänissä Norjassa sijaitseva puinen pitkäkirkko vuodelta 1863.
Aiheesta muualla

Kuvia tai muita tiedostoja aiheesta Oppstrynin kirkko Wikimedia Commonsissa
Otto Thuneberg

Otto Albert Thuneberg (12. joulukuuta 1865 Pirkkala – 15. huhtikuuta 1941 Tampere) oli suomalainen valtiopäivämies, kansanedustaja, maanviljelijä, liikemies ja kunnallisneuvos.
Thuneberg oli Pirkkalan tuomiokunnan edustaja talonpoikaissäädyssä valtiopäivillä 1904–1905. Vuoden 1916 vaaleissa hänet valittiin Hämeen läänin pohjoisesta vaalipiiristä nuorsuomalaisten edustajaksi vuonna 1917 kokoontuneeseen eduskuntaan. Vuosina 1922–1924 hän oli kokoomuksen kansanedustaja samasta vaalipiiristä. Hän toimi myös Pirkkalan kunnanvaltuuston puheenjohtajana ja sai kunnallisneuvoksen arvonimen 1919.
Poliittisen uransa lisäksi Thuneberg työskenteli maanviljelijänä ja liike-elämässä muun muassa useiden yritysten johtokunnissa.
Neliöaste

Neliöaste, merkintä deg² tai (°)², on avaruuskulman yksikkö, jota käytetään tyypillisesti tähdistöjen ja muiden taivaankohteiden koon ilmaisemiseen. Neliöaste ei kuulu SI-järjestelmään. Samaan tapaan kuin aste on π/180 radiaania, neliöaste on (π/180)2 steradiaania.
Täysi avaruuskulma, esimerkiksi koko taivaanpallo on 4π steradiaania ≈ 41 252,96 neliöastetta.
Hyvin pienten avaruuskulmien mittana käytetään neliökaariminuuttia (engl. square arc minute, 1/3600 neliöastetta) ja neliökaarisekuntia (engl. square arc second, 1/3600 neliökaariminuuttia).
Asteen ja neliöasteen yhteys

Kuten nimi antaa ymmärtää, neliöastetta voi pitää yhden asteen korkuisen ja yhden asteen levyisen "neliön" rajoittamana pallopinnan osana.
Tarkkaan ottaen pallopinnalle ei sen kaarevuuden vuoksi voi piirtää neliötä. Riittävän pieniä avaruuskulmia voi silti melko tarkasti käsitellä kuten tasokuvioiden pinta-aloja. Esimerkiksi neliöpohjaisen pyramidin avaruuskulma on
 \Omega =4\arcsin \left((\sin \alpha /2)^{2}\right),
kun sivutahkojen kulma on α; pienillä kulman arvoilla tämä on melko tarkkaan α2 kuten neliön pinta-alan kaavassa. Jos α = 1°, on Ω ≈ 0,999 975 neliöastetta eli hyvin lähellä yhtä neliöastetta. Suuremmilla kulmilla ero kuitenkin kasvaa: jos α = 10°, on Ω ≈ 99,75 neliöastetta.
Samoin pienen ympyränmuotoisen taivaankohteen koko voidaan laskea käyttämällä ympyrän pinta-alan kaavaa A = (π/4)·d2, jossa halkaisijaksi d asetetaan kohteen kulmaläpimitta.
Esimerkkejä

Suurin tähdistö, Vesikäärme, on kooltaan noin 1 300 neliöastetta. Pienin, Etelän risti, on noin 70 neliöastetta.
Kuun kulmaläpimitta on noin 0,5 astetta, joten se peittää taivaasta noin (π/4)·0,52 ≈ 0,2 neliöastetta eli noin viisi miljoonasosaa.
Aiheesta muualla

Angular Measurements Cool Cosmos - IPAC. Arkistoitu 8.5.2018. Viitattu 16.05.2018.
Hiukan vajaan 100 neliöasteen avaruuskulma. Pieni keltainen ympyrä kuvaa Kuun kokoa Maasta katsottuna.
Olkihattu

Olkihattu.
Olkihattu on kesällä käytettävä kevyt päähine, joka valmistetaan nimensä mukaisesti oljista punomalla. Hattua ympäröi yleisesti nauha. Olkihattua on pidetty muun muassa veneilijöiden päähineenä.
Perinteisen kovan ja suoralierisen olkihatun ohella toinen olkihattua muistuttava hattumalli on pehmeä ja leveälierinen panamahattu. Sotien jälkeen alettiin käyttää myös huopahatun mallisia olkihattuja.
Muuta

Olkihattu mainitaan Tapio Rautavaaran kappaleessa "Isoisän olkihattu", jossa kappaleen henkilö oli ostanut hatun hattukaupasta, jossa kohtasi tulevan vaimonsa.
Olkihattupiraatit ovat päähenkilöitä manga- ja animesarjassa One Piece.
Aiheesta muualla

Kuvia tai muita tiedostoja aiheesta Olkihattu Wikimedia Commonsissa
Panserraikos FC

FC Panserraikos on kreikkalainen jalkapallojoukkue Sérresin kaupungista. Panserraikos perustettiin 1964 kahden seuran Irakliksen ja Apollonin yhdistyttyä.
Kreikan Superliigan joukkueet kaudella 2024–2025
AEK Ateena • Aris Thessaloniki • Asteras Tripolis • Athens Kallithea • Atromitos • Lamia • Levadiakos • OFI Kreeta • Olympiakos • Panathinaikos • Panetolikos • Panserraikos • PAOK • Volos
Näyttämökuvia

| Näyttämökuvia Pelle Miljoona & 1980 |
| --- | --- | --- |

Livealbumin tiedot
 Äänitetty : 12. joulukuuta 1979 Trident deck & Sound track 8-track
 Julkaistu: toukokuussa 1980
 Tyylilaji: punk rock
 Kesto: 40.22
 Levymerkki: Johanna
Pelle Miljoonan muut julkaisut
| Viimeinen syksy 1979 | Näyttämökuvia 1980 | Moottoritie on kuuma 1980 |
Näyttämökuvia on Pelle Miljoona & 1980 -yhtyeen live-albumi, joka julkaistiin vuonna 1980. Järjestyksessään se on yhtyeen kolmas ja viimeiseksi jäänyt albumi, sekä Pelle Miljoonan neljäs albumi.
Kyseessä on 1980-yhtyeen viimeinen keikka Tavastia-klubilla 12. joulukuuta 1979. Keikka myös kuvattiin TV:tä varten ja esitettiin televisiossa kokonaisuudessaan keväällä 1980. Levy sisältää vain osan keikasta. Lisää samaa keikkaa löytyy Metropolis-kokoelmalta.
Kappaleet

Nuoret sankarit – 2.47
Lähdetään kiitämään (- Do Anything You Wanna Do -) – 2.50
Elä (kun olet nuori vielä) – 3.32
Mulla menee lujaa – 2.25
Tapan aikaa – 2.17
Tahdon rakastella sinua – 2.48
Stadi by Night – 3.12
Näkymä avenuelle – 2.28
Tiina on niin nuori – 2.06
Lanka palaa – 2.46
Hyvä fiilis – 3.20
Rakastava voima – 3.07
Garageland – 2.47
My Generation – 3.30
Kokoonpano

Pelle Miljoona – laulu, rummut
Rubberduck Jones – kitara
Stefan Piesnack – kitara
Ari Taskinen – bassokitara
Tumppi Varonen – rummut, laulu
Kokoonpano > Tuotanto

Jouko Ahera – äänittäjä
Risto Hemmi – miksaaja (Finnvox, C-studio)
Riipinen – kansikuva
Otto Telschow

Otto Telschow (27. helmikuuta 1876 - 31. toukokuuta 1945), oli saksalainen viranomainen Wittenbergistä. Hänestä tuli poliisipäällikkö Hampuriin. Hän liittyi natsipuolueeseen 1925 ja oli paikallisen natsisanomalehden Niedersachsen-Stürmerin perustaja. Lokakuussa 1928 hänet nimitettiin Gauleiteriksi (aluejohtaja) Itä-Hannoverin alueelle. Hän pysyi virassaan II maailmansodan loppuun. 1930 hänet valittiin Reichstagiin Itä-Hannoverin alueelta ja hän pysyi virassa vuoteen 1945. Hän joutui brittisotavankeuteen Lüneburgissa ja teki itsemurhan vankilassa avaamalla rannevaltimonsa.
Osama el-Fezzani

| Henkilötiedot |
| --- | --- | --- |
Koko nimi: Osama Mohamed Ben Salah el-Fezzani
Syntymäaika: 23. helmikuuta 1978 (ikä 46)
Syntymäpaikka: Libya
Pelipaikka: hyökkääjä
Seurat
| Vuodet | Seura | O (M) |
| 2003–2004 2004–2005 2005–2011 2011–2012 2012–2013 |  Rafik Sorman  Al-Madina  Al-Ahli  Al-Wehdat  Al-Nejmeh |   95 (43)  18 (9) |
Maajoukkue
| 2008–2009 |  Libya | 15 (3) |
 Seurajoukkueuran tilastot kattavat vain kansalliset sarjat.
Osama el-Fezzani (arab. أسامة محمد الفزاني‎‎; s. 23. helmikuuta 1978 Libya) on libyalainen jalkapalloilija. Hyökkääjänä pelaava el-Fezzani edustaa Libanonin pääsarjassa Al-Nejmehia.
Seurajoukkueura

El-Fezzani pelasi vuosina 2003–2005 Rafik Sormanissa ja Al-Madinassa, kunnes hän siirtyi Al-Ahliin. Sittemmin el-Fezzani on ollut joukkueensa johtavia maalintekijöitä. Hän saavutti ensimmäisellä kaudellaan Libyan cupin mestaruuden.
Pansio

| Pansio |
| --- | --- |

 Kaupungin kartta, jossa Pansio korostettuna.  Turun kaupunginosat
Kaupunki:  Turku
Suuralue:  Pansio-Jyrkkälä
Koordinaatit:  60°26′52″N, 22°09′22″E
Väkiluku:  2 845 (31.12.2016)
Osa-alueet:  Pansio it., Pansio länt.
Pansio on kaupunginosa Turun länsiosassa noin kuusi kilometriä kaupungin keskustasta. Alueen asukasluku oli 2 845 vuoden 2016 lopussa. Pansion työttömyysaste – 35 prosenttia vuonna 2016 – on Turun korkein. Lisäksi Pansiossa oli suhteellisesti Suomen eniten maksuhäiriömerkintöjä, melkein joka neljännellä asukkaalla. Vuoden 2016 asukkaista alle 15-vuotiaita oli 18,0 %, 15–64-vuotiaita 67,5 % ja yli 64-vuotiaita 14,6 %. Asukkaista suomea puhui 70,0 %, ruotsia 1,2 % ja muita kieliä 28,8 %.
Erik Bryggmanin suunnittelemia pientaloja Pansion Laivateollisuuden asuinalueella.
Alueella on eri ikäisiä omakoti- ja rivitaloja sekä kerrostaloja 1940-luvulta viime vuosikymmenille. Asuinalueista Erik Bryggmanin 1940-luvulla suunnittelema Oy Laivateollisuus Ab:n työläisten tarpeisiin 1940-luvulla rakennettu, pääosin puisista omakoti- ja rivitaloista kostuva Pansion Laivateollisuuden asuinalue on määritelty valtakunnallisesti merkittäväksi rakennetuksi kulttuuriympäristöksi. Pansiossa sijaitsee myös alueen mukaan nimetty alakoulu, Pansion koulu. Samassa rakennuksessa toimii myös aluekirjasto. Alueella on myös vanha Pansion lentomajakka.
Pansio liitettiin Turkuun vuonna 1931. Aiemmin alue kuului Raisiolle. Varhaisimmat kirjalliset maininnat alueesta löytyvät 1400-luvulta.
Pansiossa sijaitsee Turun satamaan kuuluva Pansion satama, runsaasti raskasta teollisuutta sekä merivoimien Rannikkolaivaston päätukikohta Pansion varuskunnassa. Vuoden 2007 loppuun saakka Pansiossa toimi Suomen ainoa junalauttasatama.
Pansiossa toimii Turun turvapaikanhakijoiden vastaanottokeskus.
Odoo

| Odoo |
| --- | --- |


Luoja:  Fabien Pinckaers
Kehittäjä:  Odoo S.A. ja OCA
Kehityshistoria
Vakaa versio:  17
Vakaa versio:  17.0 / 8. marraskuuta 2023
Tiedot
Ohjelmistotyyppi:  ERP, CRM, Accounting, CMS
Alusta:  Linux, Unix, OS X, Windows
Ohjelmointikielet:  Python, JavaScript, XML
Lisenssi:  ”Community” versio: GNU Lesser General Public License v3  ”Enterprise” versio: Proprietary
Aiheesta muualla
Verkkosivusto
Odoo on avoimen lähdekoodin yritysohjelmisto, joka koostuu erilaisista liiketoimintasovelluksista. Odoon liiketoimintasovellukset kattavat muun muassa CRM:n, myynnin, verkkosivut, verkkokaupan, laskutuksen, kirjanpidon, valmistuksen, varastonhallintan ja projektinhallinnan. Liiketoimintasovellukset on integroitu toisiinsa ja toimivat saman käyttöliittymän alla. Odoohen liittyy sovelluskauppa Odoo Apps, josta voi hankkia lisämoduuleita.
Odoo tarjoaa kolme eri versiota: Odoo Enterprise, Odoo Online SaaS (Software as a Service) ja Odoo Community. Enterprise-versio sisältää kaikki sovellukset ja sitä ylläpidetään itse (yleensä toimittaja ylläpitää). Enterprise-versiota tarjoavat Odoon viralliset kumppanit. Online SaaS -versio on pilvipalvelu, joka on nopea ja helppo ottaa käyttöön, mutta siihen ei voi tehdä asiakkaan haluamia sovituksia ja muutoksia - vain Studiolla tehtävät muutokset ovat mahdollisia SaaS-versioon. Community-versio on täysin avointa lähdekoodia, josta ei makseta erillistä lisenssimaksua, vaan palvelumaksu koostuu lähinnä toimittajan tuki- ja ylläpitopalveluista sekä itse pilvipalvelimesta.
Lähdekoodin kehitystä johtaa belgialainen Odoo S. A., jolla oli vuonna 2023 vajaat 4 000 työntekijää. Sen liikevaihto on runsaat 400 miljoonaa euroa vuodessa. Odoo on suosituin avoimen lähdekoodin ERP-järjestelmä ja sitä käyttää maailmanlaajuisesti 19 000 yritystä.
Ohjelmisto ja arkkitehtuuri

Odoon palvelinpuoli on koodattu Python-ohjelmointikielellä ja käyttää Postgresql-tietokantaa. Lisäksi raportit on tehty Odoon kehittämällä QWEB-kielellä (XML-pohjainen) sekä front-end puolella käytetään myös JavaScriptia. Odoo on kehittänyt käyttöliittymien käsittelyyn React-tyyppisen OWL-kirjaston
Odoo on avoimen lähdekoodin ohjelmisto ja sen kehitystä voi seurata GitHubissa.
Odoo-partnerit Suomessa

Suomessa oli tammikuussa 2024 kahdeksan virallista Odoo-partneria, joista yksi oli korkeimman tason Gold-kumppani.
Aiheesta muualla

Kuvia tai muita tiedostoja aiheesta Odoo Wikimedia Commonsissa
Numa Denis Fustel de Coulanges

Numa Denis Fustel de Coulanges
Numa Denis Fustel de Coulanges (18. maaliskuuta 1830 Pariisi - 12. syyskuuta 1889 Massy) oli ranskalainen historioitsija.
Hän oli bretagnelaista alkuperää. Hänet lähetettiin vuonna 1853 Ateenan ranskalaiseen kouluun, kun hän oli saanut koulutuksensa École normale supérieuressa. Ateenassa hän kirjoitti teoksen Mémoire sur l'île de Chio. Hänestä tuli tohtori Ranskassa vuonna 1858 teoksillaan Vesta-kulttuurista ja roomalaisten Kreikan-valloituksesta. Vuosina 1860–1870 hän oli historian professorina Strasbourgin yliopistossa, missä hän julkaisi teoksen La cité antique (1864). Vuosina 1875–1889 Fustel de Coulanges oli École normale supérieuressä ja aloitti tämän jälkeen uransa keskiajan professorina Sorbonnessa. Vuosina 1875–1889 julkaistiin Fustel de Coulangesin neliosainen pääteos Histoire des institutions politiques de l'ancienne France. Fustel de Coulanges puolusteli tässä teoksessa germaanien kansanvaelluksia.
Fustel de Coulanges mukaan oli syvä kuilu indoeurooppalaisten ja semiittien välillä. Hänen teksteistään Action Française sai vaikutteita.
Teokset

Mémoire sur l'île de Chio (1853)
La cité antique (1864)
Histoire des institutions politiques de l'ancienne France (1875-89)
Recherces sur quelques problèmes d'histoire (1885)
Nouvelles recherches (1891)
Questions historiques (1893)
Teokset > Suomennettu teos

Vanhan ajan kaupunkivaltio: Kreikan ja Rooman uskonnollisia tapoja, oikeuskäsityksiä ja yhteiskuntajärjestystä käsittelevä tutkimus.  ((La cité antique: Étude sur le culte, le droit, les institutions de la Grèce et de Rom, 1864.) Alkuteoksen 24 painoksesta suomentanut J. V. Lehtonen)  Helsinki:  Otava, 1920.
Oštra Glavica

Oštra Glavica on vuori Montenegrossa maan keskiosassa noin 50 kilometriä pohjoiseen Montenegron pääkaupungista Podgoricasta. Sen huippu on noin 1 308 metrin korkeudella merenpinnasta. [lähde? ]
Vuoden keskilämpötila  7 °C. Lämpimimpänä kuukautena heinäkuussa keskilämpötila on 20 °C, kylmimpänä tammikuussa -5 °C. [lähde? ]